Mazda 3

**Mazda 3** — кампактны аўтамабіль вытворчасці японскай кампаніі Mazda. У мадэльным шэрагу кампаніі паўстала ў 2003 годзе на замену мадэлі 323.

## Першае пакаленне (2003–2009) 
thumb|хэтчбек Mazda3 (2003–2006)
Сусветная прэм’ера *Mazda 3* першага пакалення адбылася ўвосень 2003 года на 60-м Міжнародным аўтасалоне (IAA) у Франкфурце; праз месяц мадэль выйшла на рынак Японіі. Аўтамабіль быў пабудаваны на платформе *C1* агульнай з Ford Focus другога пакалення.

У маторнай гаме еўрапейскіх машын бензінавыя чатырохцыліндравыя рухавікі 1,4 (80 к.с.); 1,6 (105 к.с.) і 2,0 (150 к.с.) і турбадызельны 1,6 л. Амерыканскія версіі — з рухавікамі 2,0 і 2,3 літры.

Выява:Mazda 3 rear 20081203.jpg|хэтчбек Mazda3 (2003–2006)
Выява:Mazda 3 rear 20080131.jpg|седан Mazda3 (2003–2006)

Вясной 2006 года быў праведзены рэстайлінг, у выніку якога змянілася рашотка радыятара, бамперы і оптыка. З’явіўся новы турбадызель аб’ёмам 2,0 л (143 к.с.), а магутнасць бензінавага рухавіка 1,4 была павялічана да 84 к.с.

Выява:Mazda 3 Facelift front.JPG|хэтчбек Mazda3 (2006–2009)
Выява:Mazda 3 Facelift rear.JPG|хэтчбек Mazda3 (2006–2009)
Выява:Mazda3 rear 20080820.jpg|седан Mazda3 (2006–2009)

### Mazda3 MPS 
thumb|Mazda3 MPS
У 2006 годзе стартавалі продажы «зараджанай» версіі хэтчбекаў — **Mazda3 MPS** *(**M**azda **P**erformance **S**eries)*. Знешне яна адрознівалася больш шырокімі пярэднімі крыламі і высокім капотам, пад якім месціўся інтэркулер, а таксама іншымі бамперамі і спойлерам на задніх дзвярах. Рухавік аб'ёмам 2,3 л магутнасцю 260 к.с. развіваў круцільны момант 380 Н·м пры 3000 аб/хв, што дазваляла паскарацца да 100 км/г за 6,1 с і дасягаць хуткасці 250 км/г, што было абмежавана электронікай. Каробка перадач — шасціступеньчатая, механічная. Цяга аўтамабіля палепшылася за кошт электроннага кіравання круцільным момантам і дыферэнцыяла падвышанага трэння.

### Бяспека 
Па выніках краш-тэстаў паводле методыкі Euro NCAP аўтамабіль атрымаў за бяспеку чатыры зоркі — да пяцізоркавага рэйтынгу не хапіла штрафных балаў знятых за патэнцыйна небяспечныя зоны для каленаў седакоў (у тым ліку і пасажыраў). Дзякуючы наяўнасці бакавых падушак і «фіранак» бяспека пры бакавым удары прызнана выдатнай. Абарона пасажыраў-дзяцей ацэненая на тры зоркі, хоць трохгадовыя малыя абаронены трохі лепш паўтарагадовых. Бяспека пешаходаў пры наездзе — сярэдняя (траўманебяспечны бампер). 

На краш-тэстах (удар у бетонную сцяну на хуткасці 56 км/г) амерыканскага Упраўлення па дарожнай бяспецы NHTSA хэтчбек Mazda 3 таксама набраў чатыры зоркі. Пры бакавым удары — тры зоркі з пяці, бо пратэставаны аўтамабіль не быў абсталяваны бакавымі падушкамі бяспекі.

## Другое пакаленне (2009–2013) 
thumb|Хэтчбек Mazda3
Другое пакаленне *Mazda 3* было прадстаўлена восенню 2008 года на аўтасалонах у Лос-Анджэлесе і ў Балонні. Як і папярэдніца, новая мадэль была заснавана на архітэктуры *C1*, распрацаванай сумесна Ford, Mazda і Volvo, але пазней атрымала першыя кампаненты новай тэхналогіі *Skyactiv*, такія як новы 2,0-літровы бензінавы рухавік *MZR DISI* з непасрэдным упырскам паліва з сістэмай старт-стоп.

Мадыфікацыя *Mazda 3 MPS* атрымала ў другім пакаленні такія паляпшэнні, як рэгуліроўка кіравання круцільным момантам, перагледжаныя поршні, аптымізаваныя перадатачныя лікі, палепшаныя тармазы, падвескі, паляпшэнні сістэмы рулявога кіравання.

File:2009 Mazda3 Sport 2.0 Rear.jpg|Хэтчбек
File:2009 Mazda3 (BL) Neo sedan (2018-09-17) 02.jpg|Седан
File:Mazda 3 BL Sport Interieur.JPG|Інтэр’ер

## Трэцяе пакаленне (2013–2019) 
thumb|Хэтчбек Mazda3
Трэцяе пакаленне Mazda 3 з’явілася на рынку ўвосень 2013 года. Адмовіліся ад папярэдняй платформы *C1* і навінка была цалкам заснавана на новай платформе *Skyactiv*, у тым ліку атрымала новыя бензінавыя рухавікі *Skyactiv-G* і дызельныя *Skyactiv-D*, а таксама новыя трансмісіі *Skyactiv-MT* і *Skyactiv-Drive*. Mazda 3 таксама атрымала версію *Mazda 3 Skyactiv-CNG*, якая працуе на прыродным газе. Іншай альтэрнатывай была электрыфікаваная версія *Mazda 3 Skyactiv-Hybrid*, якая прапаноўвалася толькі ў Японіі і мела гібрыдныя кампаненты ад Toyota.

File:2015 Mazda3 Sport GX in Snowflake White Pearl, Rear Right.jpg|Хэтчбек
File:2018 Mazda3 Touring, Rear Right.jpg|Седан
File:Mazda3 BM Hatchback Sports-Line 2.2 SKYACTIV-D 150 Automatik Cockpit Innenraum Interieur.JPG|Інтэр’ер

## Чацвёртае пакаленне (2019–) 
thumb|Хэтчбек Mazda3
Mazda 3 чацвёртага пакалення адсвяткавала сваю прэм’еру на аўтасалоне ў Лос-Анджэлесе ў лістападзе 2018 года і была выпушчана на рынак вясной 2019 года.

File:2019 Mazda3 SE-L 2.0 Rear.jpg|Хэтчбек
File:Mazda 3 Sedan Genf 2019 1Y7A5090.jpg|Седан

## Літаратура 
*  
*  

## Спасылкі 
* 
* 

Катэгорыя:Аўтамабілі паводле алфавіта
3